Translate the text from Welsh to English.



 
Mae’n rhoi pleser mawr i mi gyhoeddi fy mod i heddiw’n lansio ymgynghoriad ar faes dw i’n ymddiddori’n fawr ynddo, sef seilwaith ieithyddol y Gymraeg.


Mae ‘Seilwaith ieithyddol’ yn cynnwys pethau sy’n ein helpu i ddefnyddio’r Gymraeg o ddydd i ddydd – y brics a’r morter fel corpora, geiriaduron ac adnoddau terminoleg, a’r holl waith ymchwil a safoni sy’n mynd ymlaen er mwyn galluogi’r adnoddau hyn i dyfu a datblygu. Y dyddiau hyn, mae nifer fawr ohonon ni’n defnyddio’r rhain ar\-lein.


Mae sôn wedi bod ers blynyddoedd am yr angen i gydlynu seilwaith ieithyddol y Gymraeg yn well, a pheth amser yn ôl fe wnes i gynnal seminar yn ystod yr Eisteddfod Genedlaethol (yn y dyddiau hynny pan oedden ni gyd yn gallu cerdded y maes) er mwyn trafod sut mae symud pethau yn eu blaenau. Bryd hynny fe wnes i wrando ar farn pobl, yn ddarparwyr ar y naill law ac yn unigolion sy’n defnyddio’r adnoddau hyn o ddydd i ddydd ar y llaw arall. Fe wnaeth nifer o ddefnyddwyr roi gwybod i mi, os ydych chi’n siarad Cymraeg ac eisiau gwybod beth yw ystyr gair, neu beth yw’r cyfieithiad ohono, y gall cael gafael ar ateb fod ychydig yn gymhleth.


Eu neges glir oedd bod angen gwell cydlynu rhwng yr holl elfennau er mwyn gwella’r ddarpariaeth i ddefnyddwyr, boed yn aelodau’r cyhoedd, yn gyfieithwyr, yn bobl sy’n defnyddio’r Gymraeg yn eu gwaith, yn athrawon, yn blant ysgol a’u rhieni, a phawb sydd am ddefnyddio’r Gymraeg mewn unrhyw ffordd. Fe wnes i glywed bod angen osgoi dyblygu, sicrhau bod adnoddau ac arbenigedd yn cael eu defnyddio i’r eithaf, a bod angen ymateb strategol i wahanol anghenion isadeiledd. Fe wnes i hefyd glywed ei bod yn hollbwysig rhoi’r maes ar sylfaen hirdymor, a rhoi sicrwydd yn y dyfodol i brosiectau seilwaith allweddol.


Pan fyddwn ni’n sôn am gynyddu nifer y siaradwyr Cymraeg, a chynyddu’r defnydd ohoni, rydyn ni’n sôn am wneud yn siŵr bod pawb yn gallu defnyddio’r iaith yn hyderus heb rwystr. Mae hynny’n golygu gallu dod o hyd i wybodaeth drwy’r Gymraeg, ac am y Gymraeg, heb orfod mynd i chwilio, a heb orfod cymryd camau ychwanegol o’u cymharu â phobl sy’n ceisio gwneud yr un peth yn Saesneg. Rhaid i ni felly roi’r defnyddiwr yn gyntaf, a’i gwneud mor hawdd ag sy’n bosibl i bawb wybod ble i fynd er mwyn cael gwybodaeth a chyngor.


Dydy hynny ddim i ddweud nad oes gennym ni lawer o brosiectau o’r ansawdd uchaf yng Nghymru a allai helpu pob un ohonom ni sy’n defnyddio’r Gymraeg. Er enghraifft, mae Geiriadur Prifysgol Cymru – sy’n dathlu ei ganmlwyddiant eleni – wedi datblygu i fod yn sylfaen ar gyfer yr holl waith arall ar eiriau a thermau yng Nghymru. Mae adnoddau terminoleg fel Porth Termau Prifysgol Bangor, a BydTermCymru yn Llywodraeth Cymru, yn ymateb i fylchau yn y ddarpariaeth a’r galw am dermau cyfoes. Ond ymatebol yw’r maes o hyd, gyda thermau’n cael eu comisiynu os bydd galw mawr, a neb yn cadw llygad strategol, lefel uchel ar anghenion y dyfodol.   


Dros y misoedd diwethaf, felly, rydyn ni wedi bod yn gweithio gyda’r prif ddarparwyr hyn, ac eraill, i ddatblygu’r cynigion sydd yn y ddogfen ymgynghori. Ei nod yw cynnig cyfeiriad strategol tymor hir i’r maes pwysig hwn, a gwella sut mae’r gwahanol elfennau’n gweithio gyda’i gilydd er budd siaradwyr Cymraeg ym mhobman, ac o bob gallu. Nawr rydyn ni am glywed gan gymaint o bobl â phosib, beth bynnag yw eu profiad o ddefnyddio’r Gymraeg. Rydyn ni’n edrych ymlaen at glywed adborth a syniadau fydd yn ein helpu i ddatblygu’r polisi gorau posibl. 


Ein prif gynigion yw creu un rhyngwyneb er mwyn sicrhau bod modd chwilio’n hawdd ar draws gwahanol adnoddau, pa bynnag declyn rydych chi’n ei ddefnyddio i chwilio, a chreu uned newydd i gydlynu seilwaith ieithyddol y Gymraeg. O wneud y pethau hyn yn iawn, rydyn ni’n hyderus bod potensial i wella’r ddarpariaeth i bawb sydd am ddefnyddio’r Gymraeg. 


Mae’n bwysig iawn pwysleisio mai nod y ddogfen hon yw adeiladu ar seiliau sydd wedi eu gosod yn barod, nid dechrau o’r dechrau. Mae’r rhan fwyaf o’r cydrannau eisoes yn bodoli – yr hyn rydyn ni’n ei wneud yn y ddogfen ymgynghori yw cynnig ffyrdd o’u cydlynu a’u darparu mewn ffordd resymegol ac effeithiol, gan ychwanegu’r elfen ragweithiol o sganio’r gorwel a chynllunio strategol.


Mae nifer o’n cynigion hefyd yn clymu i mewn gyda *Chynllun Gweithredu Technoleg Cymraeg* Llywodraeth Cymru, sydd â’r nod o gefnogi’r iaith er mwyn iddi gael ei defnyddio mewn cynifer o sefyllfaoedd â phosib. Bydd ein hymdrechion gyda’r polisi seilwaith newydd hwn yn helpu i gyfoethogi profiad y rheini sy’n defnyddio technoleg yn Gymraeg. Ein nod yw darparu, yn rhad ac am ddim, fersiynau digidol o adnoddau awdurdodol ar gyfer pawb sy’n defnyddio’r Gymraeg mewn unrhyw ffordd.  


Rydyn ni eisoes wedi sefydlu Panel Safoni’r Gymraeg i ddechrau cysoni sut mae rhai geiriau’n cael eu sillafu. Mae hynny’n ddechrau da ar waith sydd dirfawr angen ailgydio ynddo. Bydd yr hyn sy’n dod nesaf yn cael ei lywio gan yr ymatebion i’r ymgynghoriad.


Dw i’n ddiolchgar iawn i’r sefydliadau a’r unigolion sydd wedi ein cynghori ar hyd y daith hyd yn hyn – gan gynnwys Comisiynydd y Gymraeg, y Coleg Cymraeg Cenedlaethol, cyfieithwyr Llywodraeth Cymru a Senedd Cymru, yr Uned Termau a Thechnolegau Iaith ym Mhrifysgol Bangor, a Geiriadur Prifysgol Cymru. Byddwn yn parhau i drafod gyda nhw wrth i ni ddatblygu’r polisi terfynol yn seiliedig ar yr ymatebion i’r ymgynghoriad.    


Cymraeg: https://llyw.cymru/polisi\-cenedlaethol\-seilwaith\-ieithyddol\-y\-gymraeg  







Translation:


 
Today it gives me great pleasure to launch a consultation on Welsh linguistic infrastructure, which is an area I take a strong interest in.


‘Linguistic infrastructure’ includes things that help us use Welsh from day to day – the bricks and mortar like corpora, dictionaries and terminology resources, and all the research and standardisation that goes into enabling these resources to grow and develop. These days, many of us use them online.


For years there’s been discussion about the need to better coordinate this infrastructure, and some time ago I held a seminar during the National Eisteddfod (in the days when we could all still walk around the *Maes*) to talk about how to move things forward. During that session I listened to people’s opinions, who represented both providers and the individuals who use the resources on a day to day basis. And a number of people told me, if you use Welsh and want to know what a word means or how to translate it, that finding an answer can be a little complicated.


Their message was that we need to better coordinate all the different parts that make up linguistic infrastructure, in order to improve the provision for users – be they members of the public, translators, people who use Welsh at work, teachers, school children or their parents, or anyone who wants to use Welsh in any way. I heard that we need to avoid duplication, ensure that we make best use of resources and expertise, and that a strategic response is needed for different infrastructure needs. I also heard that it’s extremely important to put this area on a long\-term footing, and to safeguard key infrastructure projects for the future.


When we speak about increasing the number of Welsh speakers, and increasing use of the language, we speak about making sure that everyone can use Welsh without having to overcome any extra barriers. That means being able to find information through Welsh, and about Welsh, without having to search for it, and without having to take extra steps compared to people who are trying to do the same thing in English. We must therefore put the user first, and make it as easy as possible for everyone to know where to find information and advice.


That’s not to say we don’t have many projects of the highest standard here in Wales, which can help all of us use Welsh. For instance, Geiriadur Prifysgol Cymru (the standard historical Welsh dictionary) – which celebrates its centenary this year – has become the foundation for all other work on words and terms in Wales. Terminology resources such as Bangor University’s Porth Termau, and the Welsh Government Translation Service’s BydTermCymru, respond to gaps in provision and the demand for contemporary terms. But the field remains reactive, with terms commissioned if there’s a great demand for them, and no one keeping a high level, strategic overview of future needs.   


That’s why, over the last few months, we’ve been working with these main providers, and others, to develop the proposals in the consultation document. Its aim is to set out a long term strategic direction of travel for this important area, and improve how the different elements work together for the benefit of Welsh speakers everywhere, whatever their ability. Now we want to hear from as many people as possible, whatever their experience of using Welsh, and look forward to hearing feedback and ideas that will help us develop the best policy possible. 


Our main proposals are to create one website to ensure that users can easily search across different resources, whatever device you use, and set up a new unit to coordinate Welsh language infrastructure. If we can get these things right, we believe there’s potential to improve provision for everyone who wants to use Welsh. 


It’s important to emphasise that our aim is to build on foundations that are already in place, not to start from the beginning. Most of the components already exist – in this document we propose how to coordinate and give access to them in a more coherent and effective way, whilst adding the proactive element of scanning the horizon for developments and planning strategically.


A number of our proposals also tie in with the Welsh Government’s *Welsh Language Technology Action Plan*, which has the aim of supporting the language, so that it’s used in as many situations as possible. Our proposals in this new infrastructure policy will help enrich the experience of those using technology in Welsh, and our aim is to provide, free of charge, digital versions of authoritative resources for everyone who uses Welsh in any way.  


We’ve already set up a Welsh Language Standardisation Panel to begin standardising how some words are spelled. That’s a positive start to work that really needs to be done. What comes next will be guided by your responses to this consultation.


I’m extremely grateful to the organisations and individuals who’ve advised us along the way thus far – including the Welsh Language Commissioner, the Coleg Cymraeg Cenedlaethol, Welsh Government and Senedd Cymru translators, Bangor University's *Terminology and Language Technology Unit*, and Geiriadur Prifysgol Cymru. We will continue to discuss with them as we develop the final policy, based on the responses to this consultation.    


English: https://gov.wales/national\-policy\-welsh\-linguistic\-infrastructure